Techeda

Techeda () – miestelis ir savivaldybė Ispanijoje, Kanaruose, Gran Kanarijos salos centrinėje dalyje, 23 km į pietvakarius nuo Las Palmaso. Praeina kelias tarp San Bartolomė de Tirachanos ir Vega de San Mateo. Miestelis įsikūręs kalnuose, 1050 m aukštyje. Verčiamasi turizmu, žemės ūkiu.

Yra Švč. Mergelės Marijos, Krikščionių Pagalbos bažnyčia (1930 m.), Parador de Cruz de Tejeda viešbutis, Abrahamo Kardeneso muziejus. Techedos apylinkės pasižymi vaizdingais kraštovaizdžiais – stūkso bazaltinės Nublo, Bentaigos uolos, gausu urvų, kalnų.

 Istorija 
Techeda savivaldybės centru tapo 1815 m.

 Savivaldybė 
Techedos savivaldybė užima 103,9 km² plotą, 2023 m. gyveno 1846 gyventojai.TEJEDA: in Las Palmas (Canarias), citypopulation.de

Be Techedos miestelio į savivaldybę patenka šios didesnės gyvenvietės (gyventojų skaičius 2023 m.):INE

 La Kulata (257)
 Lomo de los Santosas (169)
 Kuevas Kaidasas (94)
 El Chunkalis (91)
 La Degoljada (81)


 Šaltiniai 

Kategorija:Kanarų miestai